Data was extracted from:https://www.infomed.co.il/diseases/appendicitis-acute/

המומחים של
Info
med
מסבירים:
אפנדציטיס היא דלקת התוספתן (אפנדציט),
כיס באורך 5-10 ס"מ בצורת אצבע שבולט מהמעי הגס בצד הימני התחתון של הבטן
[1]
.
כ-5% מהאמריקאים יפתחו
אפנדציטיס
. זה הגורם מספר אחת לכאבי בטן חריפים שדורשים ניתוח.
הדלקת
יכולה להתרחש בכל גיל, אך היא שכיחה יותר בקרב אנשים בגילאי העשרה ושנות ה-20 לחייהם. דלקת
האפנדציט
בילדים מתרחשת פעמים רבות במהלך הנעורים, אך גם ילדים בגילאי בית ספר יסודי עלולים לסבול מ
אפנדציטיס
[2]
.
למרות ההתפתחות הטכנולוגית של אמצעי האבחון, דלקת אפנדציט נותרה כבעיה קשה לאבחון המחייבת ניתוח מידי, ואשר עלולה במקרים קשים במיוחד לגרום למוות.
shutterstock
סימפטומים
תסמינים של אפנדציטיס יכולים לכלול
[1]
:
כאב בטן פתאומי המתחיל מעל לאזור הטבור ועם הזמן עובר אל החלק הימני-תחתון של הבטן
בחילות והקאות
בטן נפוחה
עצירות
או שלשול
כאבים בעת מגע בצד הימני של הבטן
כאב שמחמיר בזמן שיעול, הליכה או פעולות
חדות אחרות
אובדן תיאבון
חום נמוך שעלול לעלות עם התקדמות המחלה
גזים ובעיה בהוצאתם
מקום הכאב יכול להשתנות בהתאם לגיל ולמיקום התוספתן. בקרב נשים בהריון הכאב יופיע פעמים רבות בבטן העליונה מכיוון שהתוספתן גבוה יותר במהלך ההיריון
[1]
.
בילדים הלוקים באפנדציטיס
הסימפטומים הנפוצים הם: הילד נראה חולה למראה; הולך לאט ולעיתים שפוף לצד ימין; ירך ימנית כפופה בדרך כלל; ביממה הראשונה למחלה ייתכנו חום ודופק תקינים; הבטן לרוב תפוחה,
קולות ניע המעי מוחלשים. הסימן הבולט ביותר בילדים הוא רגישות בעת נגיעה באזור הבטן הימנית התחתונה. עם התקדמות המחלה, תיתכן רגישות כללית על פני כל הבטן ולעיתים נוקשות בשרירי דופן הבטן. תסמינים אלו מלווים פעמים רבות בחום גבוה, בדופק מהיר ובסימני התייבשות.
במידה והתסמינים מחמירים או
שהכאב נרגע לזמן מה אבל אז שוב מחמיר, יש לפנות באופן מידי לקבל טיפול רפואי. התוספתן עלול להתפוצץ, מצב שמוביל לסיבוכים ולסכנת חיים
[3]
.
כמו כן, במקרה שבו סימפטומים של אפנדציטיס מופיעים, חל איסור על נטילת משלשלים או על ביצוע חוקן על מנת להקל על העצירות. תרופות אלו מגבירות במידה רבה את הסיכוי לפיצוץ האפנדציט. כמו כן יש להימנע מתרופות לשיכוך כאבים לפני הבדיקה הרפואית, על מנת שהתרופה לא תפחית את הכאב ותמנע הבחנה שגויה.
סיבות וגורמי סיכון
לא תמיד ברור מה גורם לאפנדציטיס. במקרים רבים יכול להיות שמשהו חוסם את הכניסה של האפנדציט כגון חתיכה קטנה של צואה או זיהום בדרכי הנשימה העליונות שגורם לבלוטת הלימפה בדופן המעי להתנפח
[3]
.
מצב של חסימה ברירית התוספתן גורם פעמים רבות להתרבות מהירה של חיידקים, מה שגורם לתוספתן להיות דלקתי, נפוח ומלא במוגלה. אם לא מטפלים בבעיה מיד, הנפיחות יכולה להוביל ללחץ מוגבר על התוספתן והוא עלול להתפוצץ
[1]
.
אבחון ובדיקות
אבחון של אפנדציטיס
מתבסס על תסמינים קליניים, ממצאים גופניים בעת בדיקת החולה, בדיקות דם ולעיתים בדיקות דימות:
בדיקה גופנית להערכת הכאב – הרופא/ה יכול להפעיל לחץ עדין על האזור הכואב. כאשר הלחץ משתחרר בפתאומיות, כאבים של אפנדציטיס לרוב יהיו חריפים יותר. כמו כן, תיתכן בדיקה של נוקשות הבטן ונטייה להקשיח את שרירי הבטן כתגובה להפעלת לחץ על התוספתן המודלק.
במקרים מסוימים תיתכן בדיקה של פי הטבעת. נשים בגיל הפוריות עשויות לעבור בדיקת אגן כדי לוודא שלא מדובר בבעיה גינקולוגית שגורמת לכאב
[1]
.
בדיקת דם - כדי לבדוק אם יש סימנים לזיהום, כגון ספירת תאי דם לבנים גבוהה
[4]
.
בדיקת שתן - כדי לוודא שזיהום בדרכי השתן או אבן בכליות אינם מה שגורם לכאב
[4]
.
בדיקות הדמיה -
כגון צילום רנטגן של הבטן, בדיקת על-שמע (
אולטרסאונד
), טומוגרפיה מחשבית (
CT
),
או הדמיית תהודה מגנטית (
MRI
), כדי לאשר שאכן ישנה דלקת האפנדציט או כדי למצוא סיבות אחרות לכאב
[3]
.
סיבוכים אפשריים
התוספתן יכול להזדהם. אם לא מטפלים בו בזמן הוא אף עלול להתפוצץ (קרע). מצב מסוכן זה יכול לקרות כבר 48 עד 72 שעות לאחר הופעת התסמינים, וזאת הסיבה שאפנדציטיס היא מצב חירום רפואי
[4]
.
במקרה של התפוצצות (קרע) התוספתן עלולים להיווצר שלושה מצבים רפואיים מסוכנים
[2]
:
דלקת הצפק (זיהום בבטן) - הקרע מפיץ זיהום בכל חלל הבטן. מצב זה מסכן חיים והוא מצריך ניתוח מידי להסרת התוספתן וניקוי של חלל הבטן.
מורסה (כיס של מוגלה) - פיצוץ התוספתן עלול להוביל להתפתחות של מורסה. ברוב המקרים, יש לנקז את המורסה ולקחת אנטיביוטיקה כדי לנקות את הזיהום עד שהאבצס יעלם
וניתן יהיה להסיר את האפנדציט.
ספסיס (אלח דם)
–
הפיצוץ עלול לגרום לחיידקים להיכנס לזרם הדם. מקרה זה עלול להוביל למצב חמור של זיהום הדם ולדלקת נרחבת ברבים מאיברי הגוף – מצב קטלני הדורש טיפול בבית חולים עם אנטיביוטיקה חזקה.
כמו כן, כתוצאה מהניתוח עלולים להיווצר כמה סיבוכים: זיהום בפצע הניתוח, שהוא הסיבוך השכיח ביותר (כ-5% מהמקרים); חסימת מעיים בגלל הידבקויות הנוצרות בין פיתולי המעי; יצירת מורסה בתוך הבטן. שכיחות הסיבוכים עולה ביחס ישיר לדרגת החומרה של האפנדציטיס.
טיפולים ותרופות
מאחר שאפנדציטיס הוא מצב חירום רפואי, כמעט בכל המקרים יומלץ על ניתוח להסרת התוספתן.
ניתן להסיר את האפנדציט בשתי שיטות עיקריות
[4]
:
ניתוח פתוח (שיטה מסורתית) – לאחר הרדמה נעשה חתך בחלק הימני התחתון של הבטן. המנתח או המנתחת מאתרים את התוספתן ומסירים אותו. במידה והאפנדציט התפוצץ, ניתן להניח צינור קטן לניקוז מוגלה ונוזלים אחרים בבטן. הצינור יוסר בתוך מספר ימים, כאשר הזיהום נעלם.
לפרוסקופיה
– שיטה כירורגית זעיר פולשנית שגם בה נעשית הרדמה, אך במקום חתך אחד גדול נעשים מספר חתכים קטנים, יש שימוש במצלמה (לפרוסקופ) שעוזרת להסתכל לתוך חלל הבטן, וכלים ניתוחיים מזעריים שבעזרתם ניתן להוציא את התוספתן.
במידה והתוספתן לא התפוצץ, ההתאוששות מהניתוח בדרך כלל נמשכת רק כמה ימים, אך במידה והאפנדציט התפוצץ, זמן ההחלמה יתארך ויהיה צורך בתרופות אנטיביוטיות. בדרך כלל אין צורך בשינויים בתזונה או בפעילות גופנית לאחר הניתוח
[4]
.
חשוב לדעת שניתן לחיות חיים רגילים ללא אפנדציט בגוף. אמנם בתקופת הילדות האפנדציט הוא חלק פעיל ממערכת החיסון שעוזר לגוף להילחם במחלות, באך גיל מבוגר יותר התוספתן מפסיק לעשות זאת וחלקים אחרים בגוף ממשיכים לעזור להילחם בזיהומים
[4]
.
מניעה
מכיוון שהסיבות לדלקת אפנדציט אינן מובנות במלואן, אין דרך למנוע אותה.
[1]
https://www.mayoclinic.org/diseases-conditions/appendicities/symptoms-causes/syc-20369543
[2]
https://my.clevelandclinic.org/health/diseases/8095-appendicitis
[3]
https://www.nhs.uk/conditions/appendicitis/
[4]
https://www.hopkinsmedicine.org/health/conditions-and-diseases/appendicitis